laion/Wikipedia-Exotic huggingface dataset:
ג'ולי האייק

ג'ולי לין האייק (באנגלית: Julie Lynne Haye; נולדה ב-4 באוקטובר 1960) היא שחקנית ודוגמנית עבר אמריקאית, מחזיקה בתואר מיס ארצות הברית 1983. כיום היא עוסקת בתיווך נדל"ן ותומכת מסורה למען בעלי חיים. האייק נולדה וגדלה בעיר לה קניאדה פלינטרידג', קליפורניה, אביה היה טייס בחברת תעופה ואמה הייתה יועצת בבית ספר תיכון. היא ממוצא צ'כי וגרמני מצד אביה וממוצא נורווגי, סקוטי, אירי ואנגלי מצד אמה. בשנת 1983, בעודה בשנה השנייה ללימודיה באוניברסיטת קליפורניה בלוס אנג'לס, היא התגלתה כאשר הייתה מעודדת והופיעה יחד עם צוות המעודדות של האוניברסיטה בפוסטר פרסומי של חברת ההפקות אולפני המאה ה-20. דרכה הייתה סלולה ומיד לאחר מכן זכתה בתואר "מיס קליפורניה" ולאחר מכן זכתה במקום הראשון בתחרות "מיס ארצות הברית" וייצגה את ארצות הברית במיס תבל שם זכתה במקום השני. היא שבה ללימודיה באוניברסיטת קליפורניה בלוס אנג'לס וסיימה תואר ראשון בביולוגיה עם התמחות בפסיכולוגיה. כשחקנית היא הופיעה בסדרות טלוויזיה ביניהן "טווין פיקס" ו"דאלאס". מדיה וקבצים בנושא ג'ולי האייק בוויקישיתוף אתר האינטרנט הרשמי של ג'ולי האייק (באנגלית) ג'ולי האייק, ברשת החברתית אינסטגרם ג'ולי האייק, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמרולה

אמרולה (Amarula) הוא ליקר שמנת המיוצר בחבל פלבורווה (Phalaborwa) שבדרום אפריקה מפירות העץ מרולה הגדלים בחבל זה. הליקר מכיל 17 אחוז אלכוהול והוא מורכב מסוכר, שמנת ופרי העץ. מדיה וקבצים בנושא אמרולה בוויקישיתוף אתר האינטרנט הרשמי של אמרולה האתר הרשמי של חברת AMARULA אהד גניאל, איש האלכוהול והפרי האסור - אמרולה, איש האלכוהול גיא גיסר, סקס, פילים ואלכוהול, וואלה! אמרולה בבר מאסטר.
סקוט הול

סקוט אוליבר הול (באנגלית: Scott Hall;‏ 20 באוקטובר 1958 – 14 במרץ 2022) היה מתאבק אמריקאי. בשנת 2014 נכנס הול להיכל התהילה של ה-WWE תחת הדמות רייזר ראמון אותה גילם בין שנת 1992 לשנת 1996. הול נולד במרילנד. הוא הגיע ל-WWF בשנת 1992 והציג את דמותו רייזר ראמון. דמותו הייתה של גבר לטיני קשוח וסמלו תער גילוח. דמותו הייתה מסוכסכת עם המתאבק שון מייקלס ובין השניים אורגנו קרבות מבוימים רבים על תואר האליפות הבין יבשתית. הקרבות משכו לדמותו של הול פופולריות ודמותו הפכה למרכזית יותר בעלילות ה-WWF. בשנת 1996 דמותו של הול שולבה במרכז העלילה של קבוצת המתאבקים New World Order או בשמה הפשוט nWo, אשר כללה גם את דמויותיהם של האלק הוגאן וקווין נאש. עלילה זו נמשכה עד שנת 2002, עת חברי הקבוצה פוזרו והמשיכו בעלילותיהם הרגילות וכשארגון ה-WCW נקנה בידי יו"ר WWE, וינס מקמהן, השלושה חזרו לארגון לכמה יריבויות, שכללו גם את סטיב אוסטין, דה רוק ועוד. במהלך הזמן זכתה דמותו של הול על פי התסריט במספר תארים כמו אליפות הזוגות של WCW, ביחד עם קווין נאש, והפכה לפופולרית בקרב אוהדי הענף. במרץ 2022 עבר הול ניתוח להחלפת מפרק הירך. אחרי הניתוח סבל מסיבוכים עקב קריש דם, עבר שלושה התקפי לב רצופים, וחובר למכונות החייאה. ב-14 במרץ החליטה משפחתו לנתק אותו ממכונות ההחייאה, והול נפטר כמה שעות לאחר מכן בגיל 63. מדיה וקבצים בנושא סקוט הול בוויקישיתוף סקוט הול, ברשת החברתית אקס (טוויטר) סקוט הול, באתר WWE.com להיאבקות מקצועית סקוט הול, באתר Online World of Wrestling חבל הצלה, באתר ‏מאקו‏, 31 במאי 2019 ניר קפלן, ‏עוד קיסם למדורה: השדים של רייזר רמון, באתר ערוץ הספורט, 31 באוגוסט 2019 Wade Keller, Scott Hall, former WWE and WCW star, on life support after health complication after hip surgery, March 14, 2022, PW Torch מתאבק העבר סקוט הול הלך לעולמו בגיל 63, באתר ‏מאקו‏, 15 במרץ 2022
תעשייה 4.0

תעשייה 4.0 (Industry 4.0) - מונח המייצג תפיסה טכנולוגית לניהול מפעלים ותהליכים תעשייתיים בהתבסס על חיבוריות ושילוב רכיבים ומערכות דיגיטליות מתקדמות כגון IoT (האינטרנט של הדברים), ניתוח מידע בזמן אמת, אוטומציה, רובוטיקה, בינה מלאכותית ,ענן, מציאות וירטואלית, מדפסות תלת מימד, הגנת סייבר ועוד. התפיסה פותחה בעשור השני של המאה ה-21 ומאפשרת בקרה הדוקה על מערכות המפעל המודרני לשם השבחת הפריון, התאמה מהירה לדרישות הלקוח, חיזוי צווארי בקבוק ותקלות, אפיון מדויק של רכיבים ומוצרים. יכולות אלה נתפשות כיום ל"מפעל חכם", בו ניתן ללקט מידע רלוונטי לגבי שרשרת האספקה והמשאבים, ולאפשר גמישות בהחלטות ביחס לקווי הייצור. המפעל החכם יוכל להימדד במדדי איכות, יוכל לשנות את ייעודו במהירות, ולשלב חידושים בקווי הייצור בהתאם לדרישות השוק. בעידן התעשייה 4.0 מכונות יתבססו יותר ויותר על למידת מכונה ויהיו מסוגלות לקבל החלטות עצמאיות תוך שימוש בביג דאטה, עיצוב הליך הייצור וביצוע סימולציות, בעזרת מחשוב ענן. שילוב של רובוטיקה וחיישנים חכמים ישפרו וידייקו את הליך הייצור. המונח Industry 4.0 מתייחס למהפכות התעשייתיות שהתרחשו בעולם, וקובע כי אנו שרויים בעיצומה של המהפכה התעשייתית הרביעית. אלו הן המהפכות הקודמות: המהפכה התעשייתית הראשונה התרחשה בשנת 1784, כאשר הומצא הנול המכני הראשון לאריגה. מהפיכה תעשייתית זו איפשרה הקמת בתי מלאכה שהתבססו על ייצור מכני, כאשר הכוח המניע את התעשייה היו כוח המים והאדים. הנול המכני הראשון עבד כחמישים שנה, עד ששודרג לנול אוטומטי, ובשנת 1850 פעלו באנגליה כ-260,000 יחידות יצור אוטומטיות. המהפכה התעשייתית השנייה התרחשה בשנת 1870, עת הומצאה חגורת המסוע בתעשייה. המהפיכה התעשייתית הזו איפשרה הקמת מפעלים המסוגלים לייצר בקצב גבוה במיוחד, לאותם הזמנים ובהשוואה לייצור הידני או המכני, כאשר החשמל היה הכוח שהניע את המפעלים בתעשייה. המהפכה התעשייתית השלישית התרחשה בשנת 1969, כאשר הומצא הבקר המתוכנת הראשון של חברת מודיקון, בקר Modicon 084. המהפיכה התבססה על רכיבי אלקטרוניקה וציינה את ראשית תחום התקשורת המהירה של ימינו. מהפיכה תעשייתית זו איפשרה פעילות ייצור אוטומטית, מדויקת, חסכונית במשאבים עם יכולות ניטור ופתרון תקלות בזמן אמת. תוכנה ידידותית וחכמה החליפה את הבקר המתוכנת ברכיבי החשמל שהותקנו לצורכי אוטומציה במפעלים. אמיתי זיו, פועלי כל העולם, הכירו את המכונות שייקחו את העבודה שלכם, באתר TheMarker‏, 24 באוגוסט 2017 מעין אמסלם, תעשייה 4.0: הכירו את החברות שצפויות להרוויח מהמהפכה התעשייתית הרביעית, באתר כלכליסט - www.calcalist.co.il, ‏2021-02-09 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
עונת 2015/2016 בליגת העל בכדורגל

עונת 2015/2016 בליגת העל הייתה העונה ה-17 של ליגת העל כליגת הכדורגל הבכירה בישראל. בעונה זו זכתה באליפות הפועל באר שבע, ארבעים שנה לאחר זכייתה הקודמת. בעונה זו נקבע שיא שערים חדש לשחקן בעונה בליגת העל, 35 שערים, את השיא קבע ערן זהבי ששיחק במכבי תל אביב. העונה נפתחה ב-22 באוגוסט 2015 והסתיימה ב-21 במאי 2016. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסה"כ. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ותחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה. בסיום העונה הפועל עכו ומכבי נתניה ירדו ליגה. הקבוצות שעלו לליגת העל לעונת 2016/2017 היו הפועל אשקלון ומ.ס. אשדוד. ליגת העל בעונה זו כללה 14 קבוצות, 12 שהמשיכו מעונת 2014/2015, ושתי קבוצות שהעפילו בסיום העונה שעברה מהליגה הלאומית. התוצאות המפורטות של העונה אירחה בנתניה בעקבות אי אישורו של אצטדיונה הביתי
גביע העולם למועדונים 2016

גביע העולם למועדונים 2016 נערך בשנת 2016 ביפן מ-8 בדצמבר עד 18 בדצמבר, והוא גביע העולם למועדוני כדורגל ה-13 במספר. בטורניר זכתה הקבוצה הספרדית ריאל מדריד נציגת אופ"א אשר גברה במשחק הגמר על קאשימה אנטלרס היפנית, נציגת המדינה המארחת. הייתה זו הזכייה החמישית של מועדון ספרדי בטורניר. תהליך הגשת ההצעות לאירוח הטורניר החל בפברואר 2014. המדינה שהצעתה זכתה, נבחרה לארח את אליפות העולם לקבוצות כדורגל 2015 ואת אליפות העולם לקבוצות כדורגל 2016. המדינות הבאות הגישו הצעות לארח את הטורניר: הודו הודו (ביטלה את הצעתה בנובמבר 2014) יפן יפן יפן אושרה רשמית כמארחת של אליפות העולם לקבוצות כדורגל 2015 ואליפות העולם לקבוצות כדורגל 2016 ב-23 באפריל 2015. שני אצטדיונים נבחרו לארח את הטורניר: אצטדיון ניסאן (האצטדיון הבינלאומי יוקוהמה) ואצטדיון הכדורגל של סויטה. הקבוצות שהשתתפו בטורניר הן: אתר האינטרנט הרשמי של גביע העולם למועדונים 2016 (באנגלית)
הגביע הארץ-ישראלי 1937

הגביע הארץ ישראלי 1937 הייתה התחרות השמינית מאז היווסדה. בשנת 1936 התחרות לא התקיימה בגלל האירועים של המרד הערבי הגדול. המשחקים הסתיימו ב-9 במאי 1937. מספר המשתתפים גדל ל-14 קבוצות, כולם מהיישוב. הפועל תל אביב זכתה בגביע בפעם השלישית. בהארכה המשחק הופסק לאחר שכדורגלן מכבי חדרה תקף את השופט הקבוצה שאירחה את המשחק במגרשה הביתי צוינה כראשונה בכל זוג. בכוכבית (*) מסומנות קבוצות שלא שיחקו בליגה הראשונה.
הגביע הארץ-ישראלי 1938

הגביע הארץ ישראלי 1938 הייתה התחרות התשיעית מאז היווסדה. המשחקים הסתיימו ב-28 במאי 1938. מספר המשתתפים גדל ל-15 קבוצות. הקבוצות הבריטיות חידשו את השתתפותם בתחרות. הפועל תל אביב זכתה בגביע בפעם השנייה ברציפות והרביעית בסך הכל. זה תוצאה של המשחק השלישי. המשחק הראשון (3-3) והשני (1-1) הסתיימו ללא הכרעה גם לאחר הארכה הקבוצה שאירחה את המשחק במגרשה הביתי צוינה כראשונה בכל זוג. בכוכבית (*) מסומנות קבוצות שלא שיחקו בליגה הראשונה.
טויאמה (פירושונים)

האם התכוונתם ל... טויאמה – עיר במערב יפן טויאמה (מחוז) – מחוז בחבל צ'ובו שביפן מפרץ טויאמה – מפרץ בים יפן, לחופיו של מחוז טויאמה
הגביע הארץ-ישראלי 1939

הגביע הארץ ישראלי 1939 הייתה התחרות העשירית מאז היווסדה. המשחקים הסתיימו ב-28 במאי 1939. בתחרות השתתפו 14 קבוצות. הפועל תל אביב זכתה בגביע בפעם השלישית ברציפות והחמישית בסך הכל. הקבוצה שאירחה את המשחק במגרשה הביתי צוינה כראשונה בכל זוג. בכוכבית (*) מסומנות קבוצות שלא שיחקו בליגה הראשונה.
Barmherziges Herze der ewigen Liebe, רי"ב 185

Barmherziges Herze der ewigen Liebe (בעברית: לב רחום של האהבה הנצחית), רי"ב 185, היא קנטטה שהלחין יוהאן סבסטיאן באך בהיותו בוויימאר. הוא ביצע אותה לראשונה ב-14 ביולי 1715, לכבוד יום ראשון הרביעי שלאחר חג השילוש הקדוש. כקנטטות אחרות שלו מתקופה זו, הוא ביצע את הקנטטה פעם נוספת בוויימאר ופעמיים נוספות בעת שעבד בלייפציג, בשנת 1723 ובשנת 1746 או 1747. באך עבד כמלחין החצר של הדוכס בוויימאר מ-1708, ובמרץ 1714 קודם לתפקיד הממונה על המוזיקה. בתפקיד זה היה אחראי להלחנה של יצירה חדשה מדי חודש, בעיקר של קנטטות, כשמטרתו הייתה להלחין תוך כמה שנים קנטטה עבור כל מועד בשנה. לפי הידוע כיום, קנטטה זו הייתה השלישית שהלחין באותה שנה, לאחר רי"ב 31 ורי"ב 165. סדר הקריאה לאותו יום כולל פסוקים מהאיגרת אל הרומאים ופסוקים מהבשורה על-פי לוקאס, העוסקים בדרשה על ההר. הלברית נכתבה על ידי סלומון פרנק (Salomon Franck), משורר החצר שכתב את הלברית לקנטטות נוספות של באך בתקופה זו. היא עוסקת ביחסים שבין אדם לחברו וכוללת התייחסויות לרעיונות מתוך הדרשה על ההר, כגון משל העיוור, המשפטים "במידה שאתם מודדים יימדד לכם", ו"טול קורה מבין עיניך". הקטע האחרון בקנטטה לקוח ממזמור לותרני שכתב יוהאנס אגריקולה (Johannes Agricola), משורר גרמני בן המאה ה-16. 1715 היא השנה המצוינת בכתב ידו של באך על הפרטיטורה ששרדה. התזמור הכלי מועט וקאמרי, ומשך ביצוע הקנטטה קצר יחסית - כ-16 דקות. הקנטטה נכתבה לארבעה סולנים, סופרן, אלט, טנור ובס, למקהלה בת ארבעה קולות ולתזמורת הכוללת אבוב, שני כינורות, ויולה ובאסו קונטינואו שכולל גם בסון. לקנטטה שישה חלקים: אריה בדואט לסופרן ולטנור: Barmherziges Herze der ewigen Liebe (לב רחום של האהבה הנצחית) רצ'יטטיב לאלט: Ihr Herzen, die ihr euch (כן, לבבות אשר) אריה לאלט: Sei bemüht in dieser Zeit (עמלי בחיים האלה) רצ'יטטיב לבס: Die Eigenliebe schmeichelt sich (איך אנוכיות מרמה עצמה) אריה לבס: Das ist der Christen Kunst (זהו מעשה הנוצרי) כורל למקהלה: Ich ruf zu dir, Herr Jesu Christ (אני קורא לך, אדון ישו כריסטוס) היצירה לא הוקלטה רבות, רק כ-12 פעמים, בהן על ידי מנצחים ידועים כגון ניקולאוס הרנונקור (ב-1989), טון קופמן (ב-1994), מסאקי סוזוקי (ב-1996) וג'ון אליוט גרדינר (ב-2000). מידע על היצירה "Barmherziges Herze der ewigen Liebe, רי"ב 185" באתר מיוזיק בריינז מידע על הקומפוזיציה "Barmherziges Herze der ewigen Liebe, רי"ב 185" באתר AllMusic פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 417 ביוגרפיה של באך באתר אוניברסיטת חרונינגן The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 14 הבשורה על-פי לוקאס, ו, 36-42 רשימת הקלטות באתר קנטטות באך
בקרמן

האם התכוונתם ל... דוד בקרמן – איש ביטחון ישראלי מנוחה בקרמן – סופרת, מפיקה, ועורכת דין ישראלית רונה בקרמן – שחקנית, וזמרת ישראלית בקר
אהוד פוקס

אהוד פוקס (1946 - 31 בדצמבר 2015) היה מרצה באוניברסיטת בן-גוריון, בעל דוקטורט בתחום קבלת החלטות – נגזרת מתורת המשחקים, יושב ראש מועצת המנהלים של קבוצת הברום, חבר בהנהלה הבכירה של קונצרן כימיקלים לישראל וסופר מדע פופולרי. יליד קריית טבעון, למד בבית הספר התיכון ע"ש חיים גרינברג ולאחר מכן למד הנדסה בטכניון בחיפה, היה סמנכ"ל במפעלי ים המלח ולאחר מכן כיהן כיושב ראש מועצת המנהלים של קבוצת הברום וחבר בהנהלה הבכירה של קונצרן כימיקלים לישראל. את עבודת הדוקטורט שלו 'Aspects of Decision Theory' כתב בהנחיית פרופסור פארנסטה פאטאנייאק (אנ'). היה מרצה באוניברסיטת בן-גוריון בבאר שבע והרצה בה על תורת קבלת החלטות לסטודנטים לתואר שני בהנדסת תעשייה וניהול. פוקס נהג להשתתף בשעשועוני רדיו וטלוויזיה: ב-1963 מראשוני המשתתפים בתוכנית הרדיו "מחפשים את המטמון" בהנחיית יצחק שמעוני ונקדימון רוגל. ב-1980 הגיע למקום השלישי בתחרות הבינלאומית של תוכנית הידע הטלוויזיונית "Mastermind" (אנ'), אשר שודרה בערוץ BBC. ב-1989 השתתף בעונה הראשונה של תוכנית הטלוויזיה "מקבילית המוחות" בהנחיית יצחק שמעוני וזכה במקום הראשון בנושא "המרשלים של נפוליאון". אהוד פוקס, נפילים או נפלים: מבחנים בקבלת החלטות לראשי ממשלת ישראל מ-1948 ועד 2008, תל אביב: הוצאת סער, 2008 מיכאל הרסגור, אהוד פוקס, רגעים היסטוריים ורגעים היסטריים: החלטות בתנאי משבר, תל אביב: כנרת, זמורה ביתן, דביר, 2010 אתר האינטרנט הרשמי של אהוד פוקס תוכנית רדיופונית מרתקת מסירה אבק-זכרונות מעל "מבצעי אבק" - 1948, בטאון חיל האוויר 65, יולי 1964, עמ' 27-14, באתר הספרייה הדיגיטלית להיסטוריה ומורשת חיל האוויר אהוד פוקס בראיון טלויזיוני בקונטנטו דה סמריק, בית הוצאה לאור בינלאומי, סרטון באתר יוטיוב משה רונן, מנהיגים במבחן: רה"מ ביום בהיר, ידיעות אחרונות, 28 בינואר 2008 גדי גולן, ‏יו"ר קבוצת הברום, אהוד פוקס, שוקל לפרוש יתמודד על תפקיד מנכ"ל מפעלי ים המלח, באתר גלובס, 24 ביוני 1997
ג'יל טרטר

ג'יל קורנל טרטר (באנגלית: Jill Cornell Tarter; נולדה ב-16 בינואר 1944) היא אסטרונומית אמריקאית והמנהלת לשעבר של פרויקט סט"י. לטרטר תואר ראשון בהנדסת פיזיקה מאוניברסיטת קורנל. התואר השני והדוקטורט באסטרונומיה מאוניברסיטת קליפורניה בברקלי. טרטר עבדה על מספר פרויקטים מדעיים גדולים, רובם קשורים לחיפוש חיים מחוץ לכדור הארץ.  כאשר הייתה סטודנטית לתארים מתקדמים, היא עבדה בפרויקט רדיו-החיפוש SERENDIP, ויצרה לו ראשי תיבות בדיעבד: "Search for Extraterrestrial Radio Emissions from Nearby Developed Intelligent Populations". היא הייתה מדענית בפרויקטים שונים של נאס"א בשנות ה-90. טרטר פרסמה עשרות מאמרים בנושא החיפוש אחר חיים מחוץ לכדור הארץ וכן בנושא הצורך בחינוך מדעי ראוי. היא ידועה בשל הטבעת המושג "ננס חום". בשנת 2007 טבעה את המושג חתימה טכנולוגית בחיפושים אחר שידורי חוצנים. החיפוש אחרי חתימה הטכנולוגית שונה מהחיפוש הנפוץ אחר חיידקים, צמחים, וחתימות ביולוגיות אטמוספיריות (למשל גז או חמצן המעיד על קיומם של חיים). החתימה הטכנולוגית הוגדרה על ידי מדענים כ"מיתוג מחדש" של החיפוש אחר תבונה חוצנית. לאחר השקעה של 35 שנים בחיפוש אחר חיים מחוץ לכדור הארץ, היא הודיעה על פרישה בשנת 2012. עבודתה של טרטר בתחום האסטרוביולוגיה והצלחתה כמדענית זיכו אותה במספר פרסים והישגים מארגונים שונים. פרס מפעל חיים על ידי נשים בחלל בשנת 1989. 2 מדליות שירות ציבורי מנאס"א. פרס פלנטריום אדלר לנשים במדעי החלל בשנת 2003. הופיעה ברשימת מאה האנשים המשפעים בעולם של טיים מגזין בשנת 2004. עבודתה של טרטר באה לידי ביטוי ברומן של קרל סייגן, מגע. בעיבוד לסרט הפרוטגוניסט היא ד"ר אלי ארוואיי שמגולמת על ידי ג'ודי פוסטר. טרטר נפגשה עם השחקנית במשך החודשים שלפני ובזמן צילומי הסרט, וארוואי מבוססת ברובה על עבודתה של טרט. Making Contact:Jill Tarter and the search for extaterrestial inteliligence, Sara Scoles, Pegasus Books,2017 מדיה וקבצים בנושא ג'יל טרטר בוויקישיתוף Gertner, Jon (2022-09-15). "The Search for Intelligent Life Is About to Get a Lot More Interesting". The New York Times (באנגלית אמריקאית). ISSN 0362-4331. נבדק ב-2022-10-26. "החיפוש אחר חיים תבוניים עומד להיות הרבה יותר מעניין". הארץ. נבדק ב-2022-10-26.
אוחז ברנולי

אוחז ברנולי משתמש בעיקרון ברנולי על מנת לאחוז אובייקטים ללא מגע פיסי. P 1 + 1 2 ρ v 1 2 + ρ g h 1 = P 2 + 1 2 ρ v 2 2 + ρ g h 2 {\displaystyle P_{1}+{\tfrac {1}{2}}\rho v_{1}^{2}+\rho gh_{1}=P_{2}+{\tfrac {1}{2}}\rho v_{2}^{2}+\rho gh_{2}} לפי משוואת ברנולי, ככל שמהירות הזורם גדולה יותר כך הלחץ שהוא מפעיל על הסביבה נמוך יותר. בהנחה שהלחץ בסביבת האובייקט הוא לחץ אטמוספירי קבוע, ובחלק התחתון של האובייקט מהירות הזורם שווה לאפס, אז, אם בחלק העליון של האובייקט נזרים זרם סילון במהירות גבוהה מאוד, לפי עיקרון ברנולי הלחץ בחלק זה ירד. כתוצאה מהפרש הלחצים ייווצר כוח עילוי אשר יניע את האובייקט מהאזור שבו הלחץ גבוה לאזור שבו הלחץ נמוך - האובייקט ינוע מלמטה למעלה, וכך למעשה הוא יצמד לאוחז.  אוחזי ברנולים משמשים לאחיזה של אובייקטים ונמצאים בשימוש במגוון תחומים בתעשייה. האוחזים נפוצים מאוד בתעשיית המוליכים למחצה, שבה האוחז משמש לאחיזת מעגלים מודפסים, שבבים, פרוסות סיליקון ועוד. היות שאין מגע פיסי בין האוחז לבין האובייקט, דרך אחיזה זו יעילה מאוד למניעת זיהומים כימיים ו\או ביולוגיים על פני האובייקט ולמעשה שומרת על אחיזה סטרילית ולכן נפוצה מאוד גם בתעשיית הביוכימיה. דוגמה לאוחז ברנולי רובוט המשתמש בעקרון ברנולי
מנדלה (פירושונים)

האם התכוונתם ל... מנדלה – דיאגרמה סימבולית המורכבת מעיגול בו יכול להיות ציור, או סימן גרפי אחר אבחון וטיפול באמצעות מנדלה מנדלה - כרך של הריג ודה מנדלי מוכר ספרים – שם העט של הסופר היהודי שלום יעקב אברמוביץ' נלסון מנדלה – נשיא דרום אפריקה, ממנהיגי המאבק נגד משטר האפרטהייד הלוויית נלסון מנדלה יום מנדלה אפקט מנדלה – בעיית זיכרון קולקטיבי כוזב מנדלה - הדרך הארוכה אל החופש – סרט קולנוע ביוגרפי שיצא בשנת 2013 ויני מדיקיזלה-מנדלה – פעילה חברתית ואנטי-אפרטהייד, ופוליטיקאית דרום-אפריקאית אצטדיון נלסון מנדלה ביי – אצטדיון כדורגל בפורת אליזבת שבדרום אפריקה
קאלום צ'יימברס

קאלום צ'יימברס (באנגלית: Calum Chambers; נולד ב-20 בינואר 1995) הוא כדורגלן אנגלי שמשחק בעמדת הבלם והמגן בקרדיף סיטי. צ'יימברס גדל באקדמיה של סאות'המפטון, ועלה לקבוצת הבוגרים בעונת 13–2012. לאחר שנתיים במועדון, קאלום צ'יימברס נרכש על ידי ארסנל תמורת 12 מיליון ליש"ט. ב-30 באוגוסט 2016 הושאל למידלסברו עד לסיום העונה. ב-7 באוגוסט 2018 הושאל לפולהאם לעונה אחת. ב-27 בינואר 2022 חתם לשלוש וחצי שנים באסטון וילה. הוא כבש שער בכורה ב-10 במרץ בניצחון 0–3 על לידס יונייטד. ב-14 ביולי 2024 חתם בקרדיף סיטי. צ'יימברס ערך את הופעת הבכורה הבינלאומית שלו בנבחרת אנגליה בשנת 2014. מדיה וקבצים בנושא קאלום צ'יימברס בוויקישיתוף קאלום צ'יימברס, ברשת החברתית אקס (טוויטר) קאלום צ'יימברס, ברשת החברתית אינסטגרם קאלום צ'יימברס, באתר Transfermarkt קאלום צ'יימברס, באתר Fussballdaten.de (בגרמנית) קאלום צ'יימברס, באתר Soccerway קאלום צ'יימברס, באתר BDFutbol קאלום צ'יימברס, באתר WorldFootball.net קאלום צ'יימברס, באתר National Football Teams קאלום צ'יימברס, באתר FootballDatabase.eu קאלום צ'יימברס, באתר ESPN ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
הגביע הארץ-ישראלי 1940

הגביע הארץ ישראלי 1940 הייתה התחרות ה-11 מאז היווסדה. המשחקים הסתיימו ב-18 במאי 1940. בתחרות השתתפו 24 קבוצות ולכן היה צורך בסיבוב מוקדם, לפני רבע הגמר. בית"ר תל אביב זכתה בגביע בפעם הראשונה בתולדות הקבוצה. בשלב זה נערכו שמונה משחקים. בהארכה בעקבות כך שמשחק נמשך רק 80 דקות התוצאה בולטה. במשחק החוזר התותחנים ניצחו 3:5 במשחק החוזר דגל ציון תל אביב ניצחה 1:2 (בהארכה) בהארכה הקבוצה שאירחה את המשחק במגרשה הביתי צוינה כראשונה בכל זוג. בכוכבית (*) מסומנות קבוצות שלא שיחקו בליגה הראשונה. תיאור משחק הגמר, עיתון הבקר, 19 במאי 1940
רדיו חזק

רדיו חזק (באנגלית: Loud Radio), הוא אלבום הבכורה של להקת הרוק הישראלית תיסלם, שיצא לאור בינואר 1981. הפקת האלבום באה בעקבות שירים מוקדמים שהפיקו מייסדי הלהקה יזהר אשדות, יאיר ניצני ודני בסן (עוד במהלך שירותם הצבאי של אשדות וניצני בתחנת גלי צה"ל), ובמיוחד השיר תנו לי רוק'נ'רול, שהוקלט גם באנגלית וזכה להצלחה באירופה, והביא לביקוש לאלבום שלם של הלהקה. במהלך שנת 1980 הוקלט אלבום ובו שירים באנגלית ועל בסיסו יצא האלבום בעברית. במהלך ההקלטות צורף ללהקה הגיטריסט יושי שדה, והשתתפו בהן הטכנאי יוני פורת, המתופף אלון הלל ונגן הגיטרה בס אוהד אינגר. המילים והלחנים לשירים נכתבו על ידי חברי הלהקה וכן על ידי דורי בן זאב, ג'יי מרטין (דייוויד קריס), ראובן מירן, וקובי מידן. בנובמבר 1980 יצא לרדיו השיר רדיו חזק שזכה להצלחה רבה. האלבום, שנקרא בשמו של השיר, יצא לאור ב-16 בינואר 1981 ותוך חודשיים נמכר בכ-10,000 עותקים. בהמשך יצאה הלהקה לסיבוב הופעות מצליח ובעקבותיו הגיעו מכירות האלבום לכ-60,000 עותקים בתוך שנה וחצי. באותה שנה (תשמ"א) זכתה תיסלם בתואר להקת השנה. בספטמבר 1995 יצאה לאור גרסת CD של האלבום, לה צורפו חמישה שירים באנגלית שנלקחו מהגרסה הלועזית של האלבום. בשנת 2021, במלאת 40 שנה ליציאת האלבום לראשונה, יצאה לשירותי הסטרימינג הוצאה מחודשת של האלבום, עם מיקסים חדשים, שיזהר אשדות בישל מחדש מסרטי ההקלטה והערוצים המקוריים. בשונה מעיצוב העטיפה המקורית, בה הופיעה במרכז דוגמנית עירומה, הפעם בעיצוב העטיפה של הוצאת "רדיו חזק Remixed", לובשת הדוגמנית שמלה כסופה. עטיפת האלבום היא, ככל הנראה, מהעטיפות הזכורות ביותר במוזיקה הישראלית, "היסטורית כמעט", כפי שכינה אותה יזהר אשדות. במרכז הצילום עומדת בחורה עירומה כשגבה מופנה למצלמה – היא פונה לארבעת חברי הלהקה הלבושים בחליפות שחורות ורובם נראים אדישים למראה גופה העירום. מעצב העטיפה הוא פאט מקג'ברן והצלם הוא ז'ראר אלון. רצועות בונוס במהדורת תקליטור: Loud Radio (רדיו חזק, שירה: יזהר אשדות) - 4:13 Smokin' in the Boy's Room (מעשנים ביחד, שירה: יזהר אשדות) - 2:28 See You Around (כלניות, שירה: יושי שדה) - 3:26 Gimme Rock N' Roll (תנו לי רוק'נ'רול, שירה: דני בסן) - 4:59 Down the Road (לראות אותה היום, שירה: יזהר אשדות) - 5:24 דני בסן - שירה יזהר אשדות - גיטרות מובילות, שירה וקולות יאיר ניצני - קלידים וקולות יושי שדה - גיטרה, פסנתר, שירה וקולות אלון הלל - תופים אוהד אינגר - גיטרה בס יוסי בוזין - תופים ב"חושב רחוק כרגע" בארי קיז - Yamaha CS-80 ב"יש רגעים" ואורגן האמונד ב"המנקה במלון" דייב בורוף - סולו סקסופון ב"תנו לי רוקנ'רול" ג'קי קלסו, צ'אק פינלי וג'ים הורן - עיבוד כלי נשיפה ב"על הבמה" אבי פרץ - מפיק הוקלט באולפני "טריטון", הקלטות נוספות באולפני T.T.G בלוס אנג'לס הוליווד. מיקס באולפני Cherokee בלוס אנג׳לס יוני פורת Jonathan Porath - טכנאי הקלטה ומיקס ראשי איתמר גפני, יזהר אשדות, יאיר ניצני, יושי שדה - טכנאי הקלטה מידע על האלבום רדיו חזק באתר MusicBrainz אתר להקת תיסלם (תאריך כניסה: 2 בינואר 2016) אתר Mooma (תאריך כניסה: 2 בינואר 2016) עמי פרידמן, ראינו לך: מאחורי עטיפות האלבומים הישראלים, באתר ynet, 7 באוקטובר 2016 אלבום: רדיו חזק, באתר תיסלם מימה - תיסלם - תפסיק לכוון אלי, באתר www.mima.co.il רדיו חזק Remixed - תיסלם בעקבות הסרטים האבודים, ראיון באתר יוטיוב, 27 ביולי 2021 גאיה חלמיש, ‏תיסלם מחדשים את אלבום הבכורה שלהם - "רדיו חזק", באתר ‏מאקו‏, 27 ביולי 2021 עמי פרידמן, ראינו לך: מאחורי עטיפות האלבומים הישראליים, באתר ynet, 7 באוקטובר 2016
שפה מסומנת

שפה מסומנת או שפה מסומלת היא צורת תקשורת שמשמשת בשביל תקשורת בין אנשים שומעים לבין אנשים כבדי שמיעה וחירשים. השפות המסומנות כמו שפת סימנים משתמשות במחוות במקום בקול, אולם הן מלאכותיות, ונוצרו כדי להקל על התקשורת בין דוברי שפות סימנים לדוברי שפות מדוברות. שפה מסומנת היא שפה מתוכננת וככזאת היא שונה גם משפת סימנים וגם משפה מדוברת. השפה המסומנת מחקה את התחביר של השפה המדוברת העיקרית באזור להבדיל משפת סימנים שיש לה תחביר משלה. בצורת תקשורת זו הדובר מדבר בשפה מדוברת ומלווה את המלל בסימנים מאוצר המילים של שפת סימנים, סדר הסימנים נקבע לפי סדר המילים בשפה המדוברת. היא נוצרה בשביל לשקף מבחינה חזותית את מבנה השפה המדוברת. אנשי חינוך חושבים שזו דרך יעילה להקניית שפה מדוברת, משום שהיא מספקת מעין ייצוג חזותי של השפה המדוברת. אנשי חינוך בתחום חינוך מיוחד שעובדים עם תלמידים חירשים משתמשים בשפה מסומנת כדי ללמד אותם את המבנה, הדקדוק והתחביר של השפה המדוברת שאותה הם מעוניינים ללמד, בעיקר בשביל כתיבה וקריאה בשפה מדוברת. שפת סימנים שפה מתוכננת שפת הסימנים הישראלית שפה במרחב - אשנב לשפת הסימנים הישראלית, ונדי סנדלר ועירית מאיר, הוצאת ספרים של אוניברסיטת חיפה מהי עברית מסומנת הבעיות עם שפה מסומנת פרק 14.1, שפה במרחב - אשנב לשפת הסימנים הישראלית, סנדלר ומאיר פרק 14.2, שפה במרחב - אשנב לשפת הסימנים הישראלית, סנדלר ומאיר